text: Video: Få fem gode råd til at passe på dine fødder
  15 september 2016 kl. 16.13
  Torsdag var det Fodens Dag, hvor man gratis kunne få set sine fødder efter over hele landet.
  Hver tredje dansker har ondt i fødderne med knyster og nedgroede negle, tæt på hver tiende har neglesvamp og op mod 70 procent af alle børn går i forkert fodtøj.
  Derfor kunne man torsdag eftermiddag, ganske gratis, få kontrolleret sine fødder over hele landet hos en statsautoriseret fodterapeut.
  Lis Laursen Jensen, statsautoriseret fodterapeut, Ribe: "Der er mange der ikke er klar over, at de godt kan tåle at få set deres fødder efter. Men det er nok fordi, de ikke er glade for at vise dem frem."
  Hos Kvickly i Ribe kunne de handlende få set deres fødder efter – og få gode råd med på vejen.
  - Vi sætter fokus på folks fødder. Der er mange der ikke er klar over, at de godt kan tåle at få set deres fødder efter. Men det er nok fordi, de ikke er glade for at vise dem frem. Alt for mange går rundt med lidelser – for eksempel ondt i ryggen. Det kan vi afhjælpe, siger statsautoriseret fodterapeut Lis Laursen Jensen til TV SYD.
  Fodens Dag – og de gode råd fra fodterapeuterne - blev også taget godt imod af de besøgende.
  - Det er ikke overraskende. Men det er værd at overveje, at gøre noget ved det, siger Inge Tobiassen, der selv lagde vejen forbi en fodterapeut.
  Du kan selv gøre meget for at holde dine fødder sunde og velplejede. Blandt andet ved at følge fem simple hverdagsråd.
  Pas på dine fødder
  Smør dine fødder dagligt med en god cremeKlip neglene korrekt – ikke ned i siderneBrug sko og strømper, der passer til dine gøremålSkift strømper dagligt – især hvis du lider af fodsvamp og fodsvedSkyl fødderne dagligt – og kig dem efter
  
  